शादी के लिए डालती थी दबाव; मना करने पर रेप केस में फंसाने की धमकी देती थी
The Kapil Sharma Show Junior Nana Patekar Tirthanand Rao Suicide Attempt Case - Who Is Live-In Partner Parveen Bano. द कपिल शर्मा शो में जूनियर नाना पाटेकर के नाम से फेमस कॉमेडियन तीर्थानंद राव ने बीते मंगलवार को फेसबुक पर LIVE जाकर सुसाइड करने की कोशिश की।
द कपिल शर्मा शो में जूनियर नाना पाटेकर के नाम से फेमस कॉमेडियन तीर्थानंद राव ने बीते मंगलवार को फेसबुक पर LIVE जाकर सुसाइड करने की कोशिश की। उन्होंने करीब 13 मिनट के लाइव सेशन में कहा कि वे अपने लिव इन पार्टनर परवीन बानो से काफी परेशान हैं और इसी वजह से खुदकुशी करने जैसा कदम उठा रहे हैं। हालांकि उनके दोस्तों ने सही टाइम पर उन्हें हॉस्पिटल पहुंचा दिया जिससे उनकी जान बच गई।
अब हॉस्पिटल से वापस आने के बाद उन्होंने अपनी पार्टनर के खिलाफ कुछ चौंकाने वाले खुलासे किए हैं। तीर्थानंद राव ने कहा कि परवीन एक आदतन अपराधी है। उसकी बेटी ड्रग्स पैडलिंग करती है, जबकि परवीन खुद सेक्स रैकेट चलाती है।
तीर्थानंद ने कहा कि उन्हें शुरुआती दौर में परवीन की असलियत नहीं पता थी, लेकिन उसके साथ रहते-रहते सब जानकारी होने लगी। कॉमेडियन के मुताबिक, परवीन ने उन्हें कोर्ट मैरिज करने के लिए भी दबाव डाला था। मना करने पर रेप केस में फंसाने की धमकी देती थी।
तीर्थानंद राव ने कहा- शराबी है परवीन, सिर पर दारू की बोतल फोड़ देती थी
तीर्थानंद राव ने लाइव कैमरे पर सुसाइड करने जैसा कदम क्यों उठाया। इन सभी सवालों और बिंदुओं पर उन्होंने दैनिक भास्कर के साथ सिलसिलेवार बातचीत की। उन्होंने कहा- परवीन और मेरी मुलाकात 2022 में एक कॉमन फ्रेंड के जरिए हुई थी। उसने मुझे बताया कि 2013 में उसके पति की मौत हो चुकी है। उसकी दो बेटियां भी हैं। उसमें से एक बेटी ड्रगी है।
परवीन ने मुझे बताया कि वो अपनी ड्रगी बेटी को लेकर काफी परेशान रहती है। उसने ये सब कह कर मुझे इमोशनली अपने झांसे में लिया। पहले हम दोस्त बने। हमारा मिलना-जुलना शुरू हुआ। कुछ वक्त बाद हम साथ रहने लगे। कुछ समय बाद उसके व्यवहार में बदलाव आने लगा। वो हर रोज शराब पीती थी। मेरे सिर पर दारू की बोतलें फोड़ देती थी।
अनजान लोगों के साथ होटल के बाहर दिखती थी परवीन
तीर्थानंद राव ने आगे कहा- परवीन हर रोज चार-पांच घंटे के लिए घर से बाहर जाती थी। मैं पूछता था तो कहती थी कि सहेली से मिलने जा रही हूं। एक दिन मैंने उसका पीछा किया। मैंने देखा कि वो अनजान लोगों के साथ होटल जा रही है। मैंने घर आने पर उसके साथ इस बात को लेकर झगड़ा भी किया। इसके बाद मैं दो दिनों के लिए कहीं बाहर चला गया।
इन दो दिनों में परवीन ने मेरे खिलाफ पुलिस कंप्लेन कर दी। मैं डर गया और 10 दिनों के लिए नासिक चला गया। 30 मई को परवीन भी नासिक आ गई और कहा कि मेरे साथ चलो मैं केस वापस ले लूंगी। घर आते ही उसने कहा कि मेरा मोबाइल खो गया है, मुझे नया मोबाइल दिला दो। मैंने उसके लिए 90 हजार का नया मोबाइल भी खरीद दिया। वो केस वापस लेने की बात पर आनाकानी करती थी।
कोर्ट मैरिज का दबाव बनाया, विरोध करने पर रेप केस में फंसाने की धमकी दी
तीर्थानंद ने कहा कि एक दिन उन्होंने थोड़ी सख्ती के साथ उसे केस वापस लेने वाली बात कही। परवीन ने कहा कि उसके वकील ने उसे ऐसा करने से मना किया है। तीर्थानंद ने कहा- परवीन ने कहा कि तुम मुझसे कोर्ट मैरिज कर लो फिर मैं ये केस वापस ले लूंगी। अब मैं ऐसी औरत से कैसे शादी कर लेता जिसकी हरकतें ऐसी हों। हालांकि मैं मजबूर था।
दो दिन पहले वो अपनी छोटी बेटी को लेकर किसी से मिलने गई। मैं घर पर अकेला था। मैं मेडिकल स्टोर गया और वहां से फिनाइल खरीद कर लाया। अगले दिन (बुधवार) को मेरा उसके साथ कोर्ट मैरिज होना था। उससे शादी करने से बेहतर था कि मैं अपनी जिंदगी खत्म कर लूं। इसी वजह से मैंने सुसाइड करने का फैसला किया।
कपिल शर्मा शो में प्रति एपिसोड एक लाख मिलते थे, वो सारे पैसे हड़प लेती थी
तीर्थानंद का कहना है कि उन्हें द कपिल शर्मा शो में काम करने के लिए प्रति एपिसोड एक लाख रुपए मिलते थे। परवीन वो भी पैसे हड़प लेती थी। उसकी वजह से मेरे ऊपर तीन-चार लाख का कर्जा हो गया। मेरे पास कई शो के ऑफर आते थे, लेकिन परवीन उसमें भी अपनी टांग अड़ाती थी।
अगर शो से किसी महिला का फोन आता था तो वो स्पीकर ऑन करने को कहती थी। शो साइन करने से भी मना करती थी। धमकी देती थी कि अगर मैंने शो जॉइन किया तो अपनी बेटी से कह कर रेप के चार्जेस लगवा देगी।